text: Tulle og Lille-Lars skal i revy
  20 juni 2015 kl. 12.54
  Valget og den nye regering har fået Leif Maibom fra Sønderborg-revyen til skrivebordet. Nye tekster med Tulle og Lille-Lars er nu klar
  
  Når man er revyforfatter, så er det for fristende at lade muligheden gå fra sig: At skrive nye tekster om hovedpersonerne i valget og den nye borgerlige regering - i en eller anden form.
  Derfor får den store sejrherre i valget Kristian Thulesen Dahl fra Dansk Folkeparti og den formentlig kommende statsminister Lars Løkke Rasmussen et nyt liv på scenen. Og denne gang altså ikke den politiske scene men revy-scenen.
  